LV Eiropas Savienības Oficiālais Vēstnesis C 315/3

Maznozīmīga grozījuma apstiprināšanas pieteikuma publikācija saskaņā ar Eiropas Parlamenta un Padomes Regulas (ES) Nr. 1151/2012 53. panta 2. punkta otro daļu

(2016/C 315/03)

Eiropas Komisija ir apstiprinājusi šo maznozīmīgo grozījumu Komisijas Deleģētās regulas (ES) Nr. 664/2014 (1) 6. panta 2. punkta trešās daļas nozīmē.

MAZNOZĪMĪGA GROZĪJUMA APSTIPRINĀŠANAS PIETEIKUMS

Maznozīmīga grozījuma apstiprināšanas pieteikums saskaņā ar Eiropas Parlamenta un Padomes Regulas (ES) Nr. 1151/2012 (2) 53. panta 2. punkta otro daļu

BRA

ES Nr.: PDO-IT-02128 – 18.3.2016.

ACVN ( X ) AĢIN ( ) TGI ( )

1. Pieteikuma iesniedzēja grupa un tās likumīgās intereses pieteikuma iesniedzēja grupa un tās likumīgās intereses

Consorzio di Tutela del Formaggio BRA ACVN Via Silvio Pellico 10 10022 Carmagnola (TO) ITALIA Tālr.: +39 0110565985. Fakss: +39 0110565989 E-pasts: promo.formaggi@produttorilattepiemonte.com

Apvienībai Consorzio di Tutela del Formaggio BRA ir tiesības iesniegt grozījuma pieteikumu Lauksaimniecības un mežsaimniecības politikas ministrijas 2013. gada 14. oktobra Dekrēta Nr. 12511 13. panta 1. punkta nozīmē.

2. Dalībvalsts vai trešā valsts

Itālija

3. Produkta specifikācijas punkts, uz kuru attiecas grozījums vai grozījumi

— ☐ Produkta apraksts — ☐ Izcelsmes apliecinājums — ☐ Ražošanas metode — ☐ Saikne — ☒ Marķējums — ☐ Cits [precizēt]

4. Grozījuma vai grozījumu veids

— ☐ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu, neveicot grozījumus publicētajā vienotajā dokumentā. — ☒ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu, veicot grozījumus publicētajā vienotajā dokumentā. — ☐ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu un kura dēļ vienotais dokuments (vai līdzvērtīgs dokuments) nav publicēts. — ☐ Ar reģistrētu GTĪ apzīmēta produkta specifikācijas grozījums, kuru var uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta ceturto daļu.

5. Grozījums vai grozījumi

Produkta specifikācijas 8. pantā ir iekļauts pēc ceturtās daļas ir iekļauta šāda daļa:

“ACVN Bra siera logotips ir sarkanā krāsā Bra, Bra Tenero, Bra Tenero d’Alpeggio siera paveidiem un brūnā krāsā Bra Duro un Bra Duro d’Alpeggio siera paveidiem. Papildus šim logotipam jābūt Kopienas logotipam.”

Turklāt dažādiem logotipiem tika pievienotas arī grafiskās specifikācijas.

Šī grozījuma mērķis ir atvieglot patērētājam dažādu Bra siera paveidu noteikšanu, tā kā vārdi “BRA TENERO” un “BRA DURO”, “BRA TENERO D’ALPEGGIO” un “BRA DURO D’ALPEGGIO” tagad var tikt iekļauti pašā logotipā.

Tāpēc iespējamie logo būs šādi:

Grozīta 8. panta astotā daļa, lai ļautu papīra etiķeti reproducēt melnbaltu, ja produkts tiek pārdots pa daļām vai iepriekš iesaiņots.

Turklāt, termins “fasēts” ir aizstāts ar terminu “iepriekš iesaiņots”.

Tāpēc šāds teksts:

“Sieru drīkst tirgot gan veselos rituļos vai stieņos, gan sagrieztu mazākos gabalos, gan arī fasētu. Duro paveida sieru var arī iepriekš iesaiņot sarīvētu. Sagriešanu gabalos, fasēšanu un rīvēšanu drīkst veikt arī ārpus noteiktā ražošanas apgabala.”

aizstāts ar:

“Sieru drīkst tirgot gan veselos rituļos vai stieņos, gan sagrieztu mazākos gabalos, gan iepriekš iesaiņotu; Duro paveida siers var būt arī iepriekš iesaiņots, sarīvēts; šīs iespējas ļauj reproducēt logotipus melnbaltā krāsā. Sagriešanu gabalos, fasēšanu un rīvēšanu drīkst veikt arī ārpus noteiktā ražošanas apgabala.”

Iespēja drukāt melnbaltas etiķetes ir svarīga, jo izrādās, ka printeri, kurus izmanto fasēta siera vai sieru porciju etiķešu drukāšanai, parasti drukā tikai melnā un baltā krāsā. Šādu marķēšanu veic vai nu lielie mazumtirgotāji, vai uzņēmēji, kas ir atbildīgi par sagriešanu gabalos.

Lai terminus saskaņotu ar Eiropas Parlamenta un Padomes Regulā (ES) Nr. 1169/2011 (3) izmantotajiem terminiem, produkta specifikācijas 8. panta pēdējā teikumā vārds “fasēts” aizstāts ar vārdu “iepriekš iesaiņots”.

VIENOTS DOKUMENTS

BRA

ES Nr.: PDO-IT-02128 – 18.3.2016.

PDO ( X ) PGI ( )

1. Nosaukums(-i)

Bra

2. Dalībvalsts vai trešā valsts

Itālija

3. Lauksaimniecības produkta vai pārtikas produkta apraksts

3.1. Produkta veids

1.3. grupa. Siers

3.2. Apraksts par produktu, uz kuru attiecas 1. punktā minētais nosaukums

Bra ir trekns vai pustrekns presētas masas siers, kas iegūts no govs piena; Bra d’Alpeggio un Bra duro paveida sieram pieļaujams izmantot daļēji nokrejotu pienu. Atļauts pievienot aitas un/vai kazas pienu, taču nepārsniedzot 20 %.

Gatavajam produktam jābūt ar šādām īpašībām:

Forma cilindriska ar plakanām pusēm.

Izmēri: diametrs 30–40 cm, rituļa nedaudz izliekto sānu augstums 6–10 cm (abi minētie parametri norādītajās robežās mainās atkarībā no ražošanas tehnoloģijas).

Svars: no 6 līdz 9 kg.

Norādītie izmēri un svars ir attiecīgie minimālie lielumi nogatavināšanas sākumposmā.

Garoza: tenero (maigs) paveida sieram – gaišpelēka, elastīga, gluda un regulāra, nav ēdama;

duro (ciets) paveida sieram – cieta, izteikta, zeltaini kastaņbrūnā līdz tumšpelēkā krāsā, var tikt apstrādāta pret pelēšanu, apziežot ar pārtikas eļļu, nav ēdama;

Siera masas struktūra: tenero paveida sieram vidēji stingra un elastīga, ar nelielu caurumojumu, duro paveida sieram ar nelielu caurumojumu.

Siera masas krāsa: tenero paveida sieram balta vai ziloņkaula balta; duro paveida sieram no gandrīz salmu dzeltenas līdz okera krāsai.

Garša: tenero paveidam – patīkami aromātiska, vidēji sātīga, duro paveidam – piesātināta vai stipri sātīga.

Tauku saturs sausnā: vismaz 32 %.

3.3. Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

Govju un, ja vajadzīgs, aitu un kazu, pamatbarībai vai galvenajai barībai jābūt veidotai vai nu no zaļās un/vai konservētās lopbarības, vai arī no sausa un attiecīgi bagātināta siena. Slaucamo dzīvnieku barības devai vairāk nekā 50 % (pēc svara) apmērā jābūt iegūtai ražošanas apgabalā.

Govs piens, kuram var būt pievienots nedaudz (ne vairāk par 20 %) aitas un/vai kazas piena, kas duro paveida siera iegūšanai var būt daļēji nokrejots. Alpeggio veidā ražotajam sieram daļēja nokrejošana iespējama gan tenero paveidam, gan arī duro paveidam; sāls, atšķaidīts teļa izcelsmes himozīns.

3.4. Konkrēti ražošanas posmi, kas jāveic noteiktajā ģeogrāfiskajā apgabalā

Lopkopības saimniecības, kurās audzē slaucamās govis, kas dod pienu pārstrādei BRA sierā, atrodas noteiktajā ģeogrāfiskajā apgabalā.

Piens jāiegūst un jāpārstrādā, un siers jānogatavina noteiktajā ģeogrāfiskajā apgabalā.

3.5. Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

…

3.6. Ar reģistrēto nosaukumu apzīmētā produkta marķēšanas īpašie noteikumi

Kad siers vēl atrodas marķējošās veidnēs, uz tā uzspiež izcelsmes marķējumu, kas sastāv no stilizēta B burta (duro paveidam vai tenero paveidam), identifikācijas numura, kurā ietverts provinces akronīms, un divciparu skaitļa.

Atbilstības marķējumam izmanto apaļas formas papīra etiķeti 20–28 cm diametrā uz salmu dzeltenas krāsas fona (parastajā veidā ražotajam sieram) un zaļas krāsas fona (Alpeggio veidā ražotajam sieram) un uz rituļa sāniem uzspiesto marķējumu.

Atbilstības marķējumu veido papīra etiķete, kurā ir uzraksts “BRA TENERO” vai “BRA DURO”, “BRA TENERO D’ALPEGGIO” vai “BRA DURO D’ALPEGGIO” un raksturīgais logotips, kurā atveidots ūsains cilvēciņš ar cepuri, kurš tur rokās siera rituli, no kura izgriezts gabals.

ACVN Bra siera logotips ir sarkanā krāsā Bra, Bra Tenero, Bra Tenero d’Alpeggio siera paveidiem un brūnā krāsā Bra Duro un Bra Duro d’Alpeggio siera paveidiem. “ACVN Bra siera logotips ir sarkanā krāsā Bra, Bra Tenero, Bra Tenero d’Alpeggio siera paveidiem un brūnā krāsā Bra Duro un Bra Duro d’Alpeggio siera paveidiem. Papildus šim logotipam jābūt Kopienas logotipam.

Tikai pēc šādas marķēšanas produktu var laist tirgū ar aizsargāto cilmes vietas nosaukumu Bra.

Papīra etiķeti var uzlīmēt, izmantojot pārtikas līmi.

Tāds pats logotips jāatveido arī uz porcijās sagriezta produkta.

Tāpēc iespējamie logo būs šādi:

Sieru drīkst tirgot gan veselos rituļos vai stieņos, gan sagrieztu mazākos gabalos, gan iepriekš iesaiņotu, Duro paveida siers var būt arī iepriekš iesaiņots, sarīvēts; šīs iespējas ļauj reproducēt logotipus melnbaltā krāsā. Sagriešanu gabalos, fasēšanu un rīvēšanu drīkst veikt arī ārpus noteiktā ražošanas apgabala.

4. Ģeogrāfiskā apgabala īsa definīcija

Ražošanas un nogatavināšanas apgabalā ietilpst visa Cuneo provinces teritorija un Torino provinces Villafranca Piemonte pašvaldības teritorija. Tenero paveida un duro paveida BRA sieru ražo un nogatavina šādās kalnu pašvaldību teritorijās: Brondello, Castellar, Crissolo, Gambasca, Martiniana Po, Oncino, Ostana, Paesana, Pagno, Rifreddo, Sanfront, Bellino, Brossasco, Casteldelfino, Frassino, Isasca, Melle, Piasco, Pontechianale, Rossana, Sampeyre, Valmala, Venasca, Acceglio, Canosio, Cartignano, Celle Macra, Dronero, Elva, Macra, Marmora, Prazzo, Roccabruna, S. Damiano Macra, Stroppo, Villar S. Costanzo, Bernezzo, Castelmagno, Cervasca, Montemale, Monterosso Grana, Pradleves, Valgrana, Cignolo, Aisone, Argentera, Demonte, Gaiola, Moiola, Pietraporzio, Rittana, Roccasparvera, Sambuco, Valloriate, Vinadio, Chiusa Pesio, Entracque, Limone Piemonte, Roaschia, Robilante, Roccavione, Valdieri, Vernante, Briaglia, Frabosa Soprana, Frabosa Sottana, Monasterolo Casotto, Monastero di Vasco, Montaldo Mondovì, Pamparato, Roburent, Roccaforte Mondovì, S. Michele Mondovì, Torre Mondovì, Vicoforte Alto, Bagnasco, Battifollo, Briga Alta, Caprauna, Castelnuovo Ceva, Garessio, Lisio, Mombasiglio, Montezemolo, Nucetto, Ormea, Perlo, Priero, Priola, Sale S. Giovanni, Scagnello, Viola, kā arī un daļēji apvidos, kas ar 1952. gada 25. jūlija Likumu Nr. 991 un tā turpmākajiem grozījumiem klasificētas par kalnu teritorijām: Caraglio, Borgo S. Dalmazzo, Boves, Peveragno, Villanova Mondovì, Ceva, Lesegno, Pianfei un Magliano Alpi – daļā, kas robežojas ar Ormea pašvaldības teritoriju; var izmantot norādi di Alpeggio.

5. Saikne ar ģeogrāfisko apgabalu

Ražošanas ģeogrāfiskajam apgabalam, kas atrodas starp Piejūras Alpiem un Cozie Alpiem, kuri aptver Cuneo provinces teritoriju no dienvidiem uz rietumiem, iepretim augstajiem Langa un Roero pakalniem austrumos, raksturīga laba lopbarības raža, tajā iegūst lielus daudzumus piena un ir labi klimatiskie apstākļi, kas ir sevišķi piemēroti piena šķirņu govju audzēšanai un ēdināšanai. Ziemā reti sastopamās miglas un vasaras karstums veicina lielisku veselības stāvokli gan lauksaimniecības dzīvniekiem, gan arī lopbarības kultūrām. Turklāt Cuneo provincei raksturīgas aukstākas un sausākas ziemas un relatīvi vēsas vasaras salīdzinājumā ar Po līdzenuma apgabaliem, kas atrodas vairāk uz austrumiem. Pateicoties šādiem vides apstākļiem, ražošanas apgabalā radās priekšnoteikumi Bra siera gatavošanai.

Vēji, kas šajā jūras tuvumā esošajā apvidū pārmaiņus rītos un vakaros pūš no ģeogrāfiskajā apgabalā esošajiem kalniem, rada apstākļus ar zemu gaisa mitrumu, kas ir piemēroti, lai nodrošinātu produktam optimālu nogatavošanos.

Apgabala teritorija, kas atrodas uz Alpu kalnu grēdas nogāzēm un pakalniem, līdzinās auglīgai plakankalnei, ko šķērso Po un Tanaro upe ar daudzām vēdekļveidā izvietotām pietekām.

Bra ir presēts siers, kurš tenero un duro paveidā ir stratēģiski vērtīgs un labi uzglabājams patēriņa produkts iedzīvotājiem, kas to lietojuši pārtikā un izplatījuši. Kaut arī šā siera izcelsme ir Alpu ganību teritorijās, to margari (ganu–siernieku) amata meistarība, kuri vasaras nogalē nokāpa ielejās, vairāk nekā gadsimtu varēja izplatīties līdzenumu apgabalos, pateicoties siera augstajai barības un kultūras vērtībai, kas neatraujami saistīta ar šā produkta pastāvēšanu. Bra ražošanā sevišķi svarīgi posmi ir siera masas apstrāde, turēšana veidnēs un presēšana.

Siers atpazīstams pēc tā īpašās mizas, kas Bra Tenero paveidam ir gaiša un elastīga, bet Bra Duro paveidam – iebrūnējusi, izteikta un iespējami apstrādāta ar eļļu. Kad no siera rituļa tiek izgriezts gabals, uzreiz sajūtams īpašais aromāts. Siera tenero paveidam piemīt izsmalcināta un aicinoša smarža un izteikti maiga garša, bet duro paveidam ir sātīgāka un izteiktāka garša ar saldenām un sāļām niansēm. To izmanto salātos un krāsnī gatavotos ēdienos, kas pastiprina šo specifiku. Rīvēto Bra duro izmanto dažādu veidu ēdienu gatavošanā.

Bra siera raksturīgās īpašības veidojas augsnes un klimatisko apstākļu un ražošanas faktoru mijiedarbībā. Tas ir tāda selekcijas darba rezultāts, kurā gadsimtu gaitā izaudzēta ļoti laba vietējā mikroflora, kas siera nogatavināšanas laikā veido tā specifiku un kas Bra dara par unikālu un presēto sieru vidū atpazīstamu sieru.

Bra siers faktiski ir daļa no Cuneo provinces vēstures un kultūras. Siers nosaukts Bra pilsētas vārdā, jo tajā vēsturiski bija pirmais produkta pārdošanas tirgus. Laika gaitā siers savas smaržas un garšas īpašības nav zaudējis. Šādas siera īpašības, kas izveidotas tirdzniecības vajadzībām, ir raksturīgas ražošanas ģeogrāfiskajam apgabalam, jo tās radītas un pārmantotas tieši šajā apgabalā. Turklāt abu paveidu, tenero un duro, līdzāspastāvēšana ir to siernieku meistarības rezultāts, kuri spējuši izmantot ļoti līdzīgus ražošanas tehniskos paņēmienus, bet tajā pašā laikā panākt, ka produktam ir atšķirīgas, citas ar citām nesajaucamas garšas īpašības atkarībā no specifiskajiem tehniskajiem paņēmieniem un atšķirīga nogatavināšanas un beidzamās nogatavināšanas ilguma, iegūstot blīvu siera masu, kas nekad nav sausa, bet ir piemērota rīvēšanai.

Atsauce uz specifikācijas publikāciju

(šīs regulas 6. panta 1. punkta otrā daļa)

Ar ražošanas specifikāciju konsolidēto tekstu var iepazīties interneta vietnē: http://www.politicheagricole.it/flex/cm/pages/ServeBLOB.php/L/IT/IDPagina/3335

vai

atverot Lauksaimniecības un mežsaimniecības ministrijas tīmekļa vietnes mājaslapu (www.politicheagricole.it), uzklikšķinot uz Prodotti DOP e IGP (ekrāna augšdaļas labajā pusē), tad uz Prodotti DOP, IGP e STG (ekrāna kreisajā malā) un, visbeidzot, uz Disciplinari di produzione all’esame dell’UE.

(1) OV L 179, 19.6.2014., 17. lpp.

(2) OV L 343, 14.12.2012., 1. lpp.

(3) OV L 304, 22.11.2011., 18. lpp.